KOMISIJOS REGLAMENTAS (EB) Nr. 2138/2004
2004 m. gruodžio 15 d.
iš dalies keičiantis Reglamentą (EB) Nr. 14/2004 dėl prognozuojamo pieno ir grietinėlės tiekimo Kanarų saloms balanso
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 28 d. Tarybos reglamentą (EB) Nr. 1454/2001, įvedantį specialias priemones tam tikriems Kanarų salų žemės ūkio produktams ir panaikinantį Reglamentą (EEB) 1601/92 (Poseican) (1), ypač į jo 3 straipsnio 6 dalį,
kadangi:
(1)
2003 m. Komisijos reglamente (EB) Nr. 14/2004, nustatančiame tiekimo balansą ir Bendrijos pagalbą žmonių maistui vartoti, perdirbimui ir žemės ūkio sąnaudoms skirtų tam tikrų pagrindinių produktų tiekimui bei gyvų gyvūnų ir kiaušinių tiekimui atokiausiems regionams pagal Tarybos reglamentus (EB) Nr. 1452/2001, (EB) Nr. 1453/2001 ir (EB) Nr. 1454/200 (2), yra nustatytas prognozuojamas tiekimo balansas ir Bendrijos pagalba Azorams, Maderai ir Kanarų saloms skirtiems produktams, kuriems taikomi specialūs susitarimai dėl tiekimo.
(2)
Šiuo metu įgyvendinamas Kanarų saloms skirto KN kodais 0402 91 ir 0402 99 klasifikuojamo pieno ir grietinėlės metinis tiekimo balansas rodo, kad šių produktų kiekiai, kuriuos numatyta tiekti, dėl didesnės nei buvo tikėtasi paklausos yra per maži.
(3)
Todėl pirmiau minėtų produktų kiekius reikėtų pakoreguoti atsižvelgiant į faktinius minėto regiono poreikius.
(4)
Reglamentą (EB) Nr. 14/2004 reikėtų atitinkamai iš dalies pakeisti.
(5)
Šiame reglamente numatytos priemonės atitinka Pieno ir pieno produktų valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 14/2004 V priedas keičiamas taip, kaip nurodyta šio reglamento priede.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 15 d.